Adanna Steinacker

Adanna Steinacker (née Ohakim, ku ma bi ọjọ ẹk'eji efu ochu ẹta ọdọ1988) che ach'ikpala ogwu, any'aja, ak'ọla efu amonẹ, ẹnẹ k'amọnẹ mọ oji iga manyi ẹnẹ ẹgbiti kia dago koji women's empowerment. I ñọ ch'ẹnẹ ogijo ki che arọne agboji Federal Republic of Nigeria Bola Ahmed Tinubu ji ọlafia añọla abobulẹ. Odu ugbo ki ach'ukọlọ nwu chi "House of Adanna", ujọ ki ad'ukpahiu nwu abobulẹ, ki ache ẹnwu ukọchẹ lugbo ọlafia añọla, ọna kẹ nẹ alefia, edago kpọpkẹ, ẹnẹke ch'iye, kpai eche oji ẹgọ, ichẹ ka nwu chi Sustainable Development Goals SDG 5 kpai SDG 3. Ujọ abo House of Adanna oji iga che nẹ uwewe amonẹ ki ti 1 million le. Adanna nẹ ọkọ nwu David Steinacker ki chẹnẹ efẹdọ nwu kw'ẹgba ki dẹ University ki chẹnẹ German ki akọla nwu amonẹ ugbo aja enya, ma la n'ọma mẹta dama.

 Ọlayi nwu kpai ukọchẹ 
Adanna Steinacker, kw'efewo Imo State, Naijiria, ma bi nwu ọjọ ek'eji ochu ẹta efu ọdọ 1988. I ch'ọma ka efu amọma mẹlu ki Igbọ ki an'aja, arule uja-ibe kpai agboji governor Imo State kw'ubi ku ma dọ Ikedi Ohakim kpai barrister Chioma Ohakim. I lu t'unyi ukọchẹ ọdọ mẹgweji nwu yi ojanẹ Naijiria ọgba taki nẹ ọtakada BSc nwu efu Biomedicine kwi University of East Anglia, UK efu ọdọ 2010, kpai ọtakada ogwu nwu (MB, Bch, BAO, LRCP kpai SI) kwi Royal College of Surgeons in Ireland (RCSI) efu ọdọ 2015.

Ẹgba ki dẹ university lẹ, i wa de kpai ọma anẹ German ka ku ma dọ David Steinacker, ki ch'ọma ukọchẹ onugo ki chanẹ ukọlọ adibe nwu amonẹ ugbo aja anya efu uña tẹckinọlọgi efu ọdọ  2012. Ọdọ wewe efu udama ma, ami ọkọ kpai ọya lẹ ch'ucholo ach'ọkọ kpai ọya ojoji mẹta, alu ogwuchẹkwọ ojanẹ Igbọ ku ma dọ Igbankwu ojanẹ Naijiria efu ochu ẹgweji efu ọdọ 2013, eche ọkọ kpai ọya elu yi German court efu ochu ẹta efu ọdọ 2014, manyi ich'olo efu ichọchi ojanẹ Dublin, Ireland, efu ochu ebie efu ọdọ 2014. Uwewe amonẹ ki ti2.8 millions le g'ivideo ma. Ma n'ọma mẹta, onẹkẹlẹ meji kpai onobulẹ ka.

 Ukọlọ 
Efu ochu ẹgwa efu ọdọ 2017, Steinacker nyi manyi i che CEO Medics Abroad, ki che ujọ ki adu am'ẹnwu ku ma du chekwu unyi asibi ojanẹ Africa chaka du nwu abo ku n'ekwu nwu ojanẹ du. Medics Abroad a ch'ukọlọ ojanẹ Kenya, Ghana, Rwanda kpai South Africa, ma la n'ibe ku ma naabẹ tẹ ojanẹ ilẹ-i chaka. Efu ọdọ 2020, Medics Abroad n'akanya ọdọ ka anubi ku ma fu rida tefu aja anya.

Steinacker chi Digital influencer. Ma mọ ejodudu efu video ki che miniti mẹgwẹlu oji  Instagram ki onwu kpai ọkọ nwu na t'ido eli Afrobeats efu obuka ma ki le jiji efu ọdọ  2014. Efu ọdọ 2018, Steinacker kpai ọkọ nwu dufu oji BBC Newsbeat documentary YouTube Couples: How to stay in love. Ichẹka efu abo ku ma du Adanna David Digital LTD ny'anẹ. Uchẹ ka efu bo ku m'awa ọmọ chi L’Oréal, Dubai Tourism, KLM, Disney, mayi eBay.

I chenẹ ogbogaga ki k'ọla efu ujọ ọjanẹ wewe, uche ka efu ma chi World Economic Forum (WEF) ku ma che ọdọ du, United Nations Climate Change conference, manyi Goalkeepers Initiative ki Bill & Melinda Gates Foundation che, ki kp'ejuru edu ukpahiu nwu abobulẹ, ugbo añọla, edago kpọpẹ, eche eju ẹgọ, kpai SDG 3.

 Advocacy 
Onobulẹ dudu ki kw'ojanẹ Africa, Steinacker chi feminist i che.

 Ẹtẹ nwu 

External links

Category:Living people
Category:Lifestyle YouTubers
Category:Nigerian YouTubers
Category:Nigerian expatriates in Germany
Category:Nigerian women medical doctors
Category:21st-century Nigerian women
Category:21st-century Nigerian medical doctors
Category:21st-century Nigerian businesspeople
Category:Nigerian women business executives
Category:Igbo businesspeople
Category:Igbo physicians
Category:Igbo female models
Category:Alumni of the University of East Anglia
Category:People from Imo State
Category:Alumni of the Royal College of Surgeons in Ireland
Category:Nigerian feminists
Category:1988 births